អាកាសយានដ្ឋានអន្តរជាតិភ្នំពេញ

អាកាសយានដ្ឋានអន្តរជាតិភ្នំពេញ (ស.ដ.អា.អ.: PNH, អ.អា.អ.អ.: VDPP) ស្ថិតនៅចំងាយប្រហែល ១០ គ.ម ពី ក្រុងភ្នំពេញ តាមមហាវិថី​សហព័ន្ធរុស្ស៊ី។ កាលពីមុនមានឈ្មោះជា អាកាសយានដ្ឋានអន្តរជាតិពោធិ៏ចិនតុង។ ប្រវត្តិអាកាសយានដ្ឋានអន្តរជាតិភ្នំពេញ អាកាសយានដ្ឋានអន្តរជាតិភ្នំពេញ ចាប់កសាងជាលើកដំបូងដោយបារាំងនៅឆ្នាំ ១៩៥៧ រួចធ្វើពិធីសម្ពោធនៅថ្ងៃទី ១៩ មករា ១៩៥៩ ដោយមានឈ្មោះថា អាកាសយាន្តដ្ឋានអន្តរជាតិពោធិ៍ចិនតុង។ នៅខែតុលា ១៩៩៤ ផ្លូវរត់ឡើងចំងាយ ៣០០០ម ត្រូវបានទទួលការរ៉ាប់រង​ជួសជុលជាថ្មីឡើងវិញដោយក្រុមហ៊ុន MEADA របស់ជប៉ុន។ បន្ទាប់មកផ្លូវរត់ឡើងត្រូវបានសាងសង់បន្ថែមប្រវែង ៣៥០ម ទៀតដោយក្រុមហ៊ុនបារាំង G.T.M (Grand Travaux de Marseille) សំរាប់លទ្ធភាពចុះចតនៃយន្តហោះធុនធំដូចជា ATR Boeing332 Boeing337 Boeing747 ជាដើម។ ដើម្បីឆ្លើយតបនឹងកំនើនចំនួនអ្នកធ្វើដំណើរ អាកាសយាន្តដ្ឋានត្រូវបានបើកការដ្ឋាន​រុះរើសាងសង់ជាថ្មីឡើងវិញ​នៅឆ្នាំ ១៩៩៥ ដោយក្រុមហ៊ុន SCA (Société de Concession de l'Aéroport)។ អាកាសយានដ្ឋានដែលត្រូវបានសាងសង់រួចរាល់​ជាស្ថាពរនៅឆ្នាំ ២០០២ មានលទ្ធភាពទទួលអ្នកដំណើរ​បាន ៥លាននាក់ក្នុង១ឆ្នាំ។ អាកាសយានដ្ឋានអន្តរជាតិពោធិ៍ចិនតុង ត្រូវបានប្តូរឈ្មោះទៅជាអាកាសយានដ្ឋានអន្តរជាតិភ្នំពេញ​នៅថ្ងៃទី ១៥ មករា ២០០៣។ បន្ទាប់មកទៀត អាកាសយានដ្ឋាននេះត្រូវបានផ្អាកដំណើរការ ហើយប្ដូរទៅប្រើប្រាស់ អាកាសយានដ្ឋានអន្តរជាតិតេជោថ្មីវិញ គឺ អាកាសយានដ្ឋានអន្តរជាតិ ដែលធំជាងគេនៅកម្ពុជា និងនៅចម្ងាយប្រហែល ៣០-៤០ គីឡូម៉ែត្រ ភាគខាងត្បូងនៃរាជធានីភ្នំពេញ ។ អាកាសយានដ្ឋាននេះ ជំនួសតំណែង អាកាសយានដ្ឋានអន្តរជាតិភ្នំពេញ ដែលមានស្រាប់ជាព្រលានយន្តហោះសំខាន់របស់ទីក្រុង។ ព្រលានយន្តហោះនេះមានផ្ទៃដីជាង ២៦០០ ហិកតា (៦៤០០ អា) ក្នុង​ខេត្ត​កណ្តាល។ វាជាអាកាសយានដ្ឋានធំជាងគេទីប្រាំបួននៅក្នុងពិភពលោក និងត្រូវបានកំណត់ថាជាព្រលានយន្តហោះលំដាប់ 4F។ កម្ពុជាសង្ឃឹមថា ព្រលានថ្មីនេះ នឹងអាចជួយសេដ្ឋកិច្ចកម្ពុជា ឱ្យប្រសើរឡើង។ ក្រុមហ៊ុនអាកាសចរណ៏បម្រើឲ្យអាកាសយានដ្ឋាន ក្រុមហ៊ុនអាកាសចរណ័ដឹកទំនិញ ស្ថិតិ ទែរមីណាល់អន្តរជាតិ ផ្ទៃក្រលា​២០០០០​ម២ បន្ទប់រង់ចាំ​២០០០​ម២ បន្ទប់VIP​៥០០ម២ អាហារដ្ឋាននិងភេសជ្ជៈ​៥០០ម២ ហាងទំនិញរួចពន្ឋ​១០០០ម២ បរិមាណកៅអី​៥០០ កន្លែងត្រួតពិនិត្យចូល(ឆែកអ៊ីន)​២០ កន្លែងគយ​អន្តោប្រវេសន៍​និងទិដ្ឋការ​២០ ចំនូនច្រកមានស្ពានឆ្លងចូលយន្តហោះ៥ច្រក ជាមួយ​នឹង​ឡានក្រុងផ្ទេរទៅយន្តហោះចំនួន​១០ ចំណតរថយន្ត​៣៨០ ទែរមីណាល់ក្នុងស្រុក ផ្នែក​ចេញដំណើរ ផ្ទៃក្រលា​១​២០០​ម២ ច្រកឡើង​៣ ផ្នែក​មកដល់ ផ្ទៃក្រលា​២​៤៧០​ម២ សួនច្បារ​៩០០​ម២ ផ្លូវរត់ឡើង ប្រវែង​៣​០០០ម ទទឹង​៥០​ម ទំរង់​គ្រឹះបេតុងក្រាលបេទីម មើលផងដែរ អាកាសយានដ្ឋានអន្តរជាតិសៀមរាបអង្គរ អាកាសយានដ្ឋានអន្តរជាតិក្រុងព្រះសីហនុ ទំព័រភ្ជាប់ គេហទំព័រអាកាសយានដ្ឋានអន្តរជាតិភ្នំពេញ Archived 2007-12-18 at the វេយប៊ែខ ម៉ាស៊ីន.